Kaudeksi 2019–2020 Rybár siirtyi vuoden mittaisella sopimuksella SM-liigajoukkue Oulun Kärppiin. Joulukuussa 2019 hän teki joukkueen kanssa vuoden mittaisen jatkosopimuksen. Rybár jakoi varsin tasaisesti torjuntavastuun Justus Annusen kanssa, mutta Annusen loukkaantumisten ja alle 20-vuotiaiden MM-kilpailujen myötä hän pelasi lopulta suurimman osan Kärppien otteluista. Kaudella 2020–2021 Rybár nousi aisaparinsa Annusen epätasaisemman kauden myötä joukkueensa selkeäksi ykkösmaalivahdiksi ja pelasi 33 runkosarja- ja neljä playoff-ottelua.